**Schiller Instituttets formand,**

**Tom Gillesberg: Lad os først opdele Dong – så kan vi efterfølgende opdele bankerne**

13. januar 2014: »Lad os opdele Dong Energy i stedet for at forære det til Goldman Sachs, og lad os derefter få gennemført en Glass/Steagall-bankop-deling, hvor vi opdeler bankernes aktiviteter: De dele, der har at gøre med normal bankaktivitet i form af ind- og udlånsvirksomhed, placeres i en bank for sig, der ved lov har forbud imod at spekulere eller involvere sig i udenlandske finanseventyr. De spekulative dele af banken placeres i særlige investeringsbanker, der ikke har lov til at foretage normale bankforretninger og ikke er dækket af en statslig indskudsgaranti. På den måde kan vi sikre, at vi aldrig igen skal bruge offentlighedens penge eller kredit for at redde banker, der trues af fallit pga. af fejlslagne projekter i deres grådige jagt på hurtig profit – og vi sikres mod en trussel om, at nationaløkonomien er truet, hvis bankerne ikke reddes.«

**Lyndon LaRouche:**

**Mennesket er et kreativt væsen! Lad ikke det anglo-hollandske oligarki udslette det i »Augusts Grønne Kanoner«**

Og det er, hvad jeg siger. Den største fare for os, for jeg ved, hvad det amerikanske folk kunne gøre, hvis de smed Obama ud af embedet, og jeg kan ikke se, at verden kan overleve på nogen anden måde, kan undgå en termonuklear krig: Hvis det amerikanske folk ville smide Obama ud af embedet, i betragtning af hans manglende popularitet, hos skønsmæssigt omkring 60 % af vore borgere, vore stemmeberettigede borgere, så kunne vi stoppe dette. Vi ville ikke tillade, at krigen startede! Og hvis USA ikke ville starte krigen, ville det ikke lykkes!

Uddrag fra webcast med Lyndon LaRouche, 3. januar 2014: <http://schillerinstitut.dk/drupal/node/1289>

**En opfordring til at undgå krig**

EIR-leder, 17. januar 2014 - Patriotiske amerikanere, og andre rundt om i verden, ville gøre vel i at agte

på kernebudskabet i Pligt: En krigsministers memoirer (Duty: memoirs of a Secretary of War),den netop udkomne bog skrevet af tidligere forsvarsminister og mangeårige offentlige embedsmand, Robert Gates. Ud fra Gates’ egne ord synes formålet denne bog at være tydeligt: Idet han ser verden på randen af total krig, råber Gates, »Stop!« med

Forhåndsvisninger af Gates’ bog stadfæster umiskendeligt denne pointe. ***Læs s. 2***

***Helga Zepp-LaRouche:* Tysklands og**

**Kinas fremtid ligger i fælles rumfart!**

- ***Kan Tyskland, sammen med Kina, atter blive***

***digternes og tænkernes land?***

19. januar 2014 – Den strategiske situation er spændt til bristepunktet, og eksistentiel fare for menneskets eksistens og håbet om en meget bedre fremtid ligger uafklaret i konflikten. På den ene side er der krigsfraktionen, som i sine bestræbelser på at konsolidere et verdensimperium antænder mange af verdens krisebål; på den anden side er der kredse, som aktivt forsøger at undgå krigen, som den tidligere amerikanske forsvarsminister Gates med sine memoirer – og hinsides begge grupper, og på et langt højere niveau, er der en vision om en ny epoke for menneskeheden, som absolut ligger inden for rækkevidde.

Hvis man sammenligner skakbrættet fra 1914, hvor skuddene i Sarajevo udløste Første Verdenskrig, med situationen på vores planet i dag, er det åbenlyst, hvor meget farligere situationen i dag er. I dag har vi Sydvestasien, hvor hele området bestående af Pakistan, Afghanistan, dele af Centralasien til Mellemøsten og Nordafrika ned til Centralafrika, er destabiliseret gennem terrorgrupper, som for en stor del finansieres gennem narkopenge. ***Læs s. 2***

**Rusland skal efter sigende have bevis for saudisk involvering i Volgogradangreb**

LaRouchePAC, 13. januar 2014 – Ifølge en historie, der er publiceret af det iranske Farsnews, har Ruslands Føderale Sikkerhedstjeneste (FSB) informeret præsident Vladimir Putin om Saudi Arabiens direkte rolle som dem, der anførte de seneste terrorangreb i Volgograd. ***Læs s. 4***

**En opfordring til …, fortsat:**

I en artikel i Wall Street Journal den 7. januar skrev han: »Indtil jeg blev forsvarsminister, kom mit kendskab til krig og til dem, der udkæmpede den, fra antiseptiske kontorer i Det hvide Hus og CIA. Da jeg tjente som forsvarsminister, blev det abstrakte virkeligt, det antiseptiske blev blodigt og frygteligt. Jeg fik et førstehåndskendskab til omkostningerne i form af ødelagte liv og tabte liv.

Det er meget lettere at komme ind i en krig end at komme ud af den. De, der stiller spørgsmål om exit-strategier, eller hvad der vil ske, hvis antagelserne

viser sig at være forkerte, er sjældent velkomne ved konferencebordet, når ildslugerne kræver, at vi skal angribe, som de gjorde, da de talte til fordel for at invadere Irak, intervenere i Libyen og Syrien, eller bombe Irans atomkraftværker. Men de seneste årtier har præsidenter, der konfronteres med vanskelige problemer udenlands, alt for ofte været alt for hurtige til at gribe ud efter riflen. Vores udenrigspolitik og sikkerhedspolitik er blevet for militariseret, anvendelsen af magt for let for præsidenter.

I dag er der for mange ideologer, der kræver amerikansk magtudfoldelse som den første valgmulighed, snarere end den sidste udvej. På venstre side hører vi om »ansvaret for at beskytte« (R2P, -red.)civile for at retfærdiggøre militær intervention i Libyen, Syrien, Sudan og andetsteds. På højre side bliver den manglende gennemførelse af et angreb på Syrien dømt til at være en abdikation af det amerikanske lederskab. Og således ser resten af verden USA som et militaristisk land, der er hurtig til at lancere fly, krydsermissiler og droner dybt ind i suveræne lande eller områder uden regering. Der er grænser for, hvad selv den største og stærkeste nation på Jorden kan gøre, og en hvilken som helst grov krænkelse, aggressive handling, undertrykkelse eller krise bør ikke udløse en amerikansk militærreaktion.«

Og igen, i et interview med National Public Radio, i et svar på et spørgsmål om, hvorfor han udgav bogen nu:

»Kendsgerningen er, at hvis man ser på bogen som en helhed, så handler den om krig, om at komme i krig, hvordan man kommer ud af en krig, om risiciene ved at lancere militære operationer, hvad enten det er i Libyen eller i Syrien eller i Iran. Den handler om, hvordan man håndterer Kina. Den handler om relationerne mellem præsidenten og hans øverste militærfolk. Den handler om reformer i forsvaret, og hvordan vi burde forvalte forsvarets penge. Den handler om Kongressens rolle i alt dette, og hvilken virkning en dysfunktionel Kongres har i alle disse spørgsmål.

Alle disse spørgsmål er nutidige spørgsmål, og da jeg har arbejdet for otte præsidenter og er historiker, følte jeg, at jeg havde et unikt perspektiv. Og disse spørgsmål eksisterer stadig i dag. Det er ikke spørgsmål, som vi kan vente med at skrive om til 2017. Og det er årsagen til, at jeg besluttede at gå i gang med bogen.« *(fremhævelse tilføjet af red.)*

Lyndon LaRouche har sagt det mere direkte og understreget, at verden står ved randen af en udslettelseskrig, hvis det nuværende imperiesystem, som kontrollerer USA og NATO, ikke droppes. Krig må udelukkes, siger han, og internationale aftaler om langfristet samarbejde sættes i dens sted.

Tidligere forsvarsminister Gates, en førende repræsentant for USA’s patriotiske institutioner, har lagt spørgsmålet om unødvendig krig frem på bordet. LaRouche har anvist den løsning, som vi må gennemføre.

***Tysklands og Kinas fremtid …, fortsat***

Det russiske FSB skal være i besiddelse af beviser for, at der stod saudiere bag det seneste angreb i Volgograd, såvel som også ved understøttelsen af al-Nusra- og al-Qaeda-grupper i Syrien, og såvel som de saudiske wahhabitter var en afgørende faktor ved forsøget på at oprette et teokrati i Fallujah i Irak.

Til trods for signifikante fremskridt i P5+1-samtalerne med hensyn til Iran og Genève II-konferencen vedr. Syrien, takket være udenrigsministrene Lavrov og Kerry samt Vatikanet, giver gentagne forstyrrelser af disse forhandlinger anledning til stor bekymring. Netanyahu-regeringens rolle udgør, både mht. den fortsatte bosættelsespolitik og i regeringens afvisning af en diplomatisk løsning mellem Iran og USA, et af de største faremomenter. Kort sagt: situationen i Sydvestasien i dag, gennem de bestående alliancer, udgør en kampplads for den mulige udløsning af en global krig.

En ikke mindre farlig skueplads for strategiske spændinger er området omkring Stillehavet, både pga. inddæmningsstrategien over for Kina gennem den amerikanske Air-Sea-Battle-doktrin, såvel som gennem den farligt eskalerende spænding mellem Japan og Kina. Også her lurer en potentiel katastrofe gennem provokationer eller en eskalering opstået ved en fejltagelse. Situationen i Nordkorea er mere uigennemskuelig end nogensinde før og indplaceres af nogle analytikere som den farligste af dem alle.

Som en atmosfære som før en krig, som vækker bekymring, må dæmoniseringen af Putin og Kina ubetinget henregnes. I stedet for at tage den kendsgerning i betragtning, at det er takket være Putin, at situationen i Syrien ikke udløste Tredje Verdenskrig, viser ikke få medier mere forståelse for terroristerne i Volgograd og for propagandaen fra de af George Soros finansierede aktivister end de begriber, at de samme terror- og narkonetværk også truer Vesten.

Og hvilke forhold hersker der hos den såkaldte vestlige alliance? Under de aktuelle omstændigheder er vi i dobbelt hensigt imperiets vasaller: Obama har i sin tale, som man knyttede store forventninger til, om den lovede NSA-reform gjort det klart, at »udlændinge« - altså os alle sammen – også fremover vil blive totalt udspioneret; med undtagelse af statschefer (hvis man ellers tror på det) vil regeringer også fremover blive overvåget, og om fjernelsen af internationale internetforbindelser og undermineringen af krypteringsstandarder spildte han ikke et ord.

I praksis vil det sige, at alle gennem NSA og det britiske GCHQ erhvervede data også fremover uindskrænket vil blive delt med de såkaldte Five Eyes, altså USA, Storbritannien, Canada, Australien og Ny Zealand, såvel som yderligere Israel. Og beskytter EU, der mere og mere udvikler sig til en superstat, måske borgerne gennem en EU-databeskyttelseslov? Langt fra. Også inden for EU er borgerne undersåtter, bureaukratiet i Bruxelles skal forstås som en ophøjet magtelite, for hvem det gælder, at begrebet »demokratiunderskud« er århundredets omskrivning.

Sønnen til den tidligere chef for Paneuropa-unionen Otto von Habsburg, Karl von Habsburg, formulerede det rammende i sit seneste interview med *Guardian*: Han var meget glad for, at EU havde udviklet sig sådan, som hans fader havde forestillet sig. »EU er fortsættelsen af den gamle idé om et overnationalt imperium med andre midler. Det er, hvad Otto von Habsburg så i Europa, og hvad han ønskede. Omstændighederne har ændret sig, det er sandt, men vi arbejder på idéen om en overnational, lovformelig struktur og nærhedsprincippet.«

Virkeligheden i EU modsvarer unægtelig netop

Habsburgs forestillinger om »regionernes Europa«: totalt tab af suverænitet for nationalstaterne – som i tilfælde af krise er de eneste institutioner, der kan beskytte det almene vel – til et overnationalt, korporativistisk bureaukrati, der hersker over relativt magtesløse regioner. Det modsvarer præcist forestillingerne hos Giuliano Amato, en af forfatterne til Lissabontraktaten, som i sin tid sværmede for Middelalderen og en feudalstruktur som en vision for Europa. Det er det Europa, som vi i dag oplever: hele regioner uddør, levestandarden falder dramatisk, dødsraten for sydeuropæere og fattige i almindelighed stiger, og hele generationer har ingen fremtid.

Den gode nyhed er, at der findes et alternativ til den nuværende dynamik i det transatlantiske område. Med den første bløde månelanding siden den russiske mission *Luna 24* for næsten fyrre år siden (1976), nemlig landingen af den kinesiske rumsonde Chang’e (Månegudinde) den 14. december og placeringen af robotten Yuto (Jadehare) blot få timere senere, har vi taget hul på et nyt, mere optimistisk kapitel i menneskehedens historie. For den kinesiske månemission er ikke tænkt at være en isoleret begivenhed, men springbræt til et planlagt, langfristet rumprogram, og med hvilken Kina er kommet et stort skridt nærmere sit erklærede mål om at blive verdens førende rumfartsnation. Det hører med til dette perspektiv at udvinde de rige forekomster af helium-3 på Månen som kilde til en kommende industriel revolution på basis af kernefusion. Videnskabsfolk er enige om, at hele menneskehedens energisikkerhed med Månens helium-3-forekomster kan sikres i 10.000 år.

Månelandingen betyder ikke blot for Kina et kvalitativt gennembrud, for landingen handlede på ingen måde om en blot og bar gentagelse af de amerikanske og russiske programmer for fyrre år siden. Det var første gang, at, sammen med den første landing, en robot blev placeret, som efterfølgende transmitterer nøjagtige data til Jorden om sammensætningen af bjergarter ned til en dybde af 30 meter og grovere data endda ned til en dybde af flere hundrede meter. Kina er altså på ingen måde det yngre barn, der må bære de ældre søskendes klæder. Det er i færd med at overhale de andre magter, som i øjeblikket er fanget i deres grønne nul-vækst-ideologi, et perspektiv, som også bliver indlysende i andre eksempler. Således skal Folkets Befrielseshær den 9. januar have testet et eksperimentelt, hypersonisk missil med navnet Wu-14, der skal have opnået en hastighed på 5 Mach. Beijing havde allerede i maj 2012 taget verdens største vindkanal i drift, som tillader simulering af flyvebetingelser mellem Mach 5 og 9.

Den gode nyhed er, at ESA havde en væsentlig andel i den kinesiske månelanding, som de understøttede med netværket fra ESA -jordstationen. Den 15 meter høje antenne på ESA-stationen i Kourou i Fransk Guyana understøttede telekommunikationen og fungerede som interface for den kinesiske kontrolstation. Alle bevægelser bliver kontrolleret af kontrolcenteret for ESA-jordstationsnettet ES-TRACK i det europæiske satellit-kontrolcenter ESOC i Darmstadt. Under hele missionen befinder et kinesisk ingeniørhold sig i Darmstadt.

I stedet for at være kassemester for hele Europa i EU-imperiet – for en gæld, der alligevel aldrig kan blive betalt pga. kasinoøkonomiens derivatstruktur – og derved understøtte Trojkaens (ECB, EU-kommission, Valutafonden) nedskæringspolitik, som gør Tyskland forhadt i alle de berørte lande og fremmaner sammenligninger med nazisterne, og i stedet for at forblive i en imperiedynamik, der kun kan resultere i en tredje, denne gang termonuklear, verdenskrig, hvorfor forbinder vi os ikke med de asiatiske lande, som forfølger en fremtidsorienteret politik med videnskabeligt fremskridt?

Vi behøver et totalt paradigmeskifte, der bryder med den nuværende transatlantiske politiks aksiomer, som kun er orienteret imod profitmaksimering og den oligarkiske finanselites geopolitiske magtspil, og som spiller russisk roulette med den menneskelige arts eksistens. Vi må opstille en politik på et helt andet grundlag, et grundlag, på hvilket den menneskelige kreativitet og evnen til at gøre stadig nye opdagelser af universelle principper og gøre dem nyttige for den menneskelige art bliver basis for politik, økonomi og videnskab.

Mange af de videnskabelige gennembrud, som er grundlaget for den nuværende videnskabelige avantgarde, blev udviklet i Tyskland; Albert Einstein, Max Planck, Otto Hahn, Krafft Ehricke, Werner von Braun for blot at nævnte nogle få af mange, udspringer af det 19. århundredes videnskabelige tradition hos Wilhelm og Alexander von Humboldt og mange flere. Det er på allerhøjeste tid, at Tyskland finder tilbage til sin sande Prometheus-identitet som et folk af digtere, tænkere og opfindere og befrier sig fra EU’s og det anglo-amerikanske imperiums oligarkiske, grønne kontrol. Der er ikke ene eneste objektiv grund til, at vi ikke igen kan blive digternes, tænkernes og opfindernes folk. Men vi har brug for dig, som aktiv medkæmper for dette Prometheus-alternativ!

---------------------------

**I Danmark har Schiller Instituttet**, som blev grundlagt af Helga Zepp-LaRouche, i mange år kæmpet for, at disse idéer også i Danmark kan lægge grunden til en sund realøkonomi, der på den ene side kan skaffe fuld, produktiv beskæftigelse og på den anden side investere i nye, unge, kreative videnskabsfolk og oppebære det velfærdssamfund, uden hvilket udbredt forarmelse, elendighed og menneskelig svigt af de svageste er uundgåelig. Se på, hvad der sker overalt i den vestlige verden; det kunne også ske i Danmark, hvis vi ikke også her sadler om og gennemfører et paradigmeskift, der skal sikre fremgang og fremskridt, sammen med Europa og resten verden.

Kæmp for din egen fremtid sammen med os;

**slut dig til Schiller Instituttet! *(SI-red.)***

***Rusland skal efter sigende…, fortsat***

FSB har erhvervet nogle vigtige dokumenter og beviser om baggrunden for terrorangrebene, der blev udført af De sorte Enker i Volgograd, sagde den russiske regeringsembedsmand, der bad om anonymitet på grund af de følsomme informationer, til FNA[[1]](http://schillerinstitut.dk/drupal/node/1279" \l "_ftn1" \o ").

FSB har fremlagt nogle dokumenter for præsident Putin, der viser gruppens omfattende internetforbindelseslinjer, så vel som rekrutter og lejesvende, i Storbritannien, Forenede Arabiske Emirater, Libanon og Tyrkiet, sagde han.

Den russiske regeringsembedsmand understregede, at Saudi Arabien er hovedcenteret, der anfører terrorangrebene i Rusland, og han sagde, at den rapport, der er forelagt Putin af FSB, også indeholder detaljer om Riyadhs finansielle og logistiske støtte til De sorte Enker.

I henhold til Farsnews har FSB identificeret selvmordsbombemanden som Pavel Pechyonkin, der i det sidste år har befundet sig i territorier i Syrien, der er indtaget af wahhabi-, salafi- og takfirioprørere, og kontrolleres og finansieres af Saudi Arabien.

**GLASS-STEAGALL,**

**IKKE EU-FASCISME**

**Bankunionen vil tage dine penge *og* dit liv!**

**VI HAR LØSNINGEN PÅ**

**DEN ØKONOMISKE KRISE:**

1. **Glass/Steagall bankopdeling: S**katteydere og bankkunder skal ikke betale for bankers spillegæld
2. **Nyt kreditsystem:** Statskreditter til produktive investeringer og økonomisk opbygning
3. **Infrastruktur – Fusionsøkonomi:** Transformér økonomien med visionære projekter og fusionskraft

**Få hele Schiller Instituttets udførlige trepunktsprogram for en økonomisk genrejsning i Danmark:** <http://schillerinstitut.dk/drupal/system/files/KA16.pdf>

**KOM TIL POLITISK**

**ORIENTERINGSMØDE:**

**Torsdag 30. januar kl. 19.00**

**Schiller Instituttets kontor**

**Sankt Knuds Vej 11, kld. tv.**

**1903 Frederiksberg C.**

**Tlf.: 35 43 00 33; mobil: 51 21 72 06**

**Eller vær med via Google Hangouts**

**Kontakt Aarhus:**

**Janus Kramer: tlf. 28 51 87 50**

**Hans Schultz: tlf. 60 16 40 96**

**Tag Ansvar! Vær en Nationsbygger!**